CELEX: 32019D0081
Language: et
Date: 2019-01-17 00:00:00
Title: Komisjoni rakendusotsus (EL) 2019/81, 17. jaanuar 2019, millega muudetakse rakendusotsuse (EL) 2016/2008 (loomatervishoiualaste tõrjemeetmete kohta seoses nodulaarse dermatiidiga teatavates liikmesriikides) I lisa (teatavaks tehtud numbri C(2019) 102 all) (EMPs kohaldatav tekst)

21.1.2019   
               
               
                  ET
               
               
                  Euroopa Liidu Teataja
               
               
                  L 18/43
               
            
         KOMISJONI RAKENDUSOTSUS (EL) 2019/81,
         17. jaanuar 2019,
         millega muudetakse rakendusotsuse (EL) 2016/2008 (loomatervishoiualaste tõrjemeetmete kohta seoses nodulaarse dermatiidiga teatavates liikmesriikides) I lisa
         
            
               (teatavaks tehtud numbri C(2019) 102 all)
            
         
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse nõukogu 11. detsembri 1989. aasta direktiivi 89/662/EMÜ veterinaarkontrollide kohta ühendusesiseses kaubanduses seoses siseturu väljakujundamisega, (1) eriti selle artikli 9 lõiget 4,
         võttes arvesse nõukogu 26. juuni 1990. aasta direktiivi 90/425/EMÜ, milles käsitletakse liidusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaarkontrolle, (2) eriti selle artikli 10 lõiget 4,
         võttes arvesse nõukogu 17. detsembri 1992. aasta direktiivi 92/119/EMÜ, millega seatakse sisse üldised ühenduse meetmed teatavate loomahaiguste tõrjeks ja konkreetsed meetmed seoses sigade vesikulaarhaigusega, (3) eriti selle artikli 14 lõiget 2, artikli 19 lõike 1 punkti a ja lõike 3 punkti a ning artikli 19 lõikeid 4 ja 6,
         võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (4) eriti selle artikli 4 lõiget 3,
         ning arvestades järgmist:
         
                     (1)
                  
                  
                     Direktiiviga 92/119/EMÜ on kehtestatud üldised tõrjemeetmed, mida kohaldatakse teatavate loomahaiguste (sh nodulaarse dermatiidi) puhangute korral. Kõnealused tõrjemeetmed hõlmavad ohustatud tsooni ja järelevalvetsooni kehtestamist nakkusega põllumajandusettevõtte ümber, samuti on nendega ette nähtud muid tõrjemeetmeid täiendav erakorraline vaktsineerimine nodulaarse dermatiidi puhangu korral.
                  
               
                     (2)
                  
                  
                     Komisjoni rakendusotsuses (EL) 2016/2008 (5) on sätestatud loomatervishoiualased tõrjemeetmed, mida tuleb võtta seoses nodulaarse dermatiidi puhangutega liikmesriikides või nende osades, mis on loetletud kõnealuse otsuse I lisas, sealhulgas selliste nodulaarse dermatiidi vastu vaktsineerimise kavade miinimumnõuded, mille liikmesriigid esitavad komisjonile heakskiitmiseks. Rakendusotsuses (EL) 2016/2008 on „nakkusega tsoon“ määratletud kui kõnealuse otsuse I lisa II osas loetletud selline osa liikmesriigi territooriumist, mis hõlmab piirkonda, kus nodulaarse dermatiidi esinemine on kinnitust leidnud, ning direktiivi 92/119/EMÜ kohaselt kehtestatud mis tahes kaitsetsoon ja järelevalvetsoon, ning kus võib läbi viia nodulaarse dermatiidi vastase vaktsineerimise pärast seda, kui vaktsineerimiskava on heaks kiidetud. Kõnealuses rakendusotsuses on samuti määratletud „taudivaba tsoon, kus viiakse läbi vaktsineerimine“ kui kõnealuse lisa I osas loetletud selline osa liikmesriigi territooriumist, mis hõlmab nodulaarse dermatiidi nakkusega tsoonist väljaspool olevaid piirkondi, kus viiakse läbi nodulaarse dermatiidi vastane vaktsineerimine pärast seda, kui vaktsineerimiskava on heaks kiidetud.
                  
               
                     (3)
                  
                  
                     Nodulaarse dermatiidi esinemine leidis Kreekas esimest korda kinnitust 2015. aasta augustis. 2016. aastal esinesid nodulaarse dermatiidi juhtumid Bulgaarias ja uued juhtumid Kreekas ning samuti mitmes naabruses asuvas kolmandas riigis. 2017. aastal esines nodulaarset dermatiiti vähem Kagu-Euroopas, ulatuslikult aga Albaanias, ning mõned sporaadilised haiguspuhangud Kreekas ja endises Jugoslaavia Makedoonia vabariigis.
                  
               
                     (4)
                  
                  
                     2018. aastal on nodulaarse dermatiidi epidemioloogiline olukord paranenud ning üheski Kagu-Euroopas asuvas liikmesriigis ega naabruses asuvas kolmandas riigis (v.a Türgi) ei ole teatatud ühestki nodulaarse dermatiidi juhtumist.
                  
               
                     (5)
                  
                  
                     Nodulaarse dermatiidi puhangutele reageerimiseks rakendasid haigusest mõjutatud liikmesriigid Kreeka ja Bulgaaria ning naabruses asuvad haigusest mõjutatud kolmandad riigid oma elusveiste ja tehistingimustes peetavate ulukmäletsejaliste massilise vaktsineerimise programme. 2016. ja 2017. aastal rakendati ennetavalt ning naabruses asuvate liikmesriikide ja kolmandate riikide epidemioloogilist olukorda arvestades nodulaarse dermatiidi vastase massilise vaktsineerimise programmi Horvaatias, kus nodulaarset dermatiiti ei ole siiani esinenud. Komisjon kiitis komisjoni rakendusotsuse (EL) 2016/2009 (6) kohaselt heaks nodulaarse dermatiidi vastase vaktsineerimise programmid Kreekas, Bulgaarias ja Horvaatias.
                  
               
                     (6)
                  
                  
                     Pärast nodulaarse dermatiidi esimest esinemist Euroopa mandriosas koostas Euroopa Toiduohutusamet (EFSA) „Erakorralised soovitused seoses nodulaarse dermatiidiga“, mis võeti vastu 29. juulil 2016, (7) ja kolm aruannet, nimelt: „Nodulaarne dermatiit: I Andmete kogumine ja analüüsid“, heaks kiidetud 27. märtsil 2017, (8)„Nodulaarne dermatiit: II Andmete kogumine ja analüüsid“, heaks kiidetud 29. jaanuaril 2018 (9) ja „Nodulaarne dermatiit: teaduslik ja tehniline abi, mis on seotud tõrje- ja järelevalvetegevusega“, heaks kiidetud 28. septembril 2018 (10). Kõigis neis teaduslikes hindamistes märgitakse, et nõuetekohaselt tehtud nodulaarse dermatiidi vastase massilise vaktsineerimise kampaaniatega õnnestub haigust tõrjuda uute puhangute esinemise vältimisega.
                  
               
                     (7)
                  
                  
                     Nodulaarse dermatiidi vastane massiline vaktsineerimine on 2018. aastal jätkunud kõigis sellistes Kagu-Euroopa liikmesriikides ja naabruses asuvates kolmandates riikides, mis on nodulaarsest dermatiidist mõjutatud.
                  
               
                     (8)
                  
                  
                     Horvaatia lõpetas 2018. aasta alguses nodulaarse dermatiidi vastase vaktsineerimise, võttes arvesse soodsat epidemioloogilist olukorda kõnealuses liikmesriigis ja naabruses asuvates kolmandates riikides. Selle asemel hakkas Horvaatia rakendama nodulaarse dermatiidi seire programmi, mille komisjon heaks kiitis. Kõnealune seireprogramm hõlmab kliinilist, viroloogilist ja seroloogilist järelevalvet, keskendudes suure riskiga piirkondadele, mis asuvad selliste liikmesriikide ja naabruses asuvate kolmandate riikide läheduses, kus viimaste aastate jooksul on teatatud nodulaarse dermatiidi puhangutest.
                  
               
                     (9)
                  
                  
                     Kui vastavalt Maailma Loomatervishoiu Organisatsiooni (OIE) maismaaloomade tervise koodeksi artiklile 11.9.4 tehakse ennetav vaktsineerimine nodulaarse dermatiidi vaba staatusega riigis või piirkonnas selleks, et reageerida ohule, ilma et oleks esinenud nodulaarse dermatiidi juhtumeid, võib nodulaarse dermatiidi vaba staatuse taastada kaheksa kuud pärast viimast vaktsineerimist, kui kliinilist, viroloogilist ja seroloogilist seiret on tehtud vastavalt kõnealuse koodeksi artiklile 11.9.15.
                  
               
                     (10)
                  
                  
                     Horvaatia poolt 13. oktoobril 2018 komisjonile esitatud aruande andmetest ei nähtu kliinilise, viroloogilise ja seroloogilise seire tulemuste põhjal tõendeid nodulaarse dermatiidi esinemise kohta tema territooriumil. Seega täidab Horvaatia kõik nodulaarse dermatiidi vaba staatuse osas kõik OIE nõuded, kuna nodulaarse dermatiidi juhtumeid ei esine ja viimasest nodulaarse dermatiidi vastasest vaktsineerimisest on möödunud rohkem kui kaheksa kuud. Seepärast on asjakohane tühistada piirangud seoses nodulaarse dermatiidi vaktsineerimisega selles liikmesriigis.
                  
               
                     (11)
                  
                  
                     Seega tuleks Horvaatiat käsitlev kanne jätta välja rakendusotsuse (EL) 2016/2008 I lisas esitatud selliste liikmesriikide loetelust, milles on „taudivabad tsoonid, kus viiakse läbi vaktsineerimine“.
                  
               
                     (12)
                  
                  
                     Seepärast tuleks rakendusotsuse (EL) 2016/2008 I lisa vastavalt muuta.
                  
               
                     (13)
                  
                  
                     Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA OTSUSE:
         
            Artikkel 1
            Rakendusotsuse (EL) 2016/2008 I lisa asendatakse käesoleva otsuse lisaga.
         
         
            Artikkel 2
            Käesolev otsus on adresseeritud liikmesriikidele.
         
         
            Brüssel, 17. jaanuar 2019
            
               
                  Komisjoni nimel
               
               
                  komisjoni liige
               
               Vytenis ANDRIUKAITIS
            
         
         
            (1)  EÜT L 395, 30.12.1989, lk 13.
         
            (2)  EÜT L 224, 18.8.1990, lk 29.
         
            (3)  EÜT L 62, 15.3.1993, lk 69.
         
            (4)  EÜT L 18, 23.1.2003, lk 11.
         
            (5)  Komisjoni 15. novembri 2016. aasta rakendusotsus (EL) 2016/2008 loomatervishoiualaste tõrjemeetmete kohta seoses nodulaarse dermatiidiga teatavates liikmesriikides (ELT L 310, 17.11.2016, lk 51).
         
            (6)  Komisjoni 15. novembri 2016. aasta rakendusotsus (EL) 2016/2009, millega kiidetakse heaks nodulaarse dermatiidi vastased liikmesriikide esitatud vaktsineerimisprogrammid (ELT L 310, 17.11.2016, lk 66).
         
            (7)  EFSA Journal 2016;14(8):4573.
         
            (8)  EFSA Journal 2017;15(4):4773.
         
            (9)  EFSA Journal 2018;16(2):5176.
         
            (10)  EFSA Journal 2018;16(10):5452.
      
      
         
            LISA
            
               
                  
                     „I LISA
                     I OSA
                     „Taudivabad tsoonid, kus viiakse läbi vaktsineerimine“
                     1.   Bulgaaria
                     
                     
                              
                                 A.
                              
                              
                                 Järgmised Bulgaaria piirkonnad:
                                 
                                             —
                                          
                                          
                                             Burgase piirkond;
                                          
                                       
                                             —
                                          
                                          
                                             Varna piirkond;
                                          
                                       
                                             —
                                          
                                          
                                             Dobrichi piirkond;
                                          
                                       
                                             —
                                          
                                          
                                             Razgradi piirkond;
                                          
                                       
                                             —
                                          
                                          
                                             Silistra piirkond;
                                          
                                       
                                             —
                                          
                                          
                                             Ruse piirkond;
                                          
                                       
                                             —
                                          
                                          
                                             Pleveni piirkond.
                                          
                                       
                           
                              
                                 B.
                              
                              
                                 Järgmised Bulgaaria omavalitsusüksused:
                                 
                                             —
                                          
                                          
                                             Opaka, Popovo ja Antonovo omavalitsusüksused Tărgovište piirkonnas;
                                          
                                       
                                             —
                                          
                                          
                                             Šumeni, Kaspitšani, Novi Pazari, Nikola Kozlevo, Kaolinovo, Venetsi ja Hitrino omavalitsusüksused Šumeni piirkonnas;
                                          
                                       
                                             —
                                          
                                          
                                             Svištovi, Polski Trambeši ja Stražitsa omavalitsusüksused Veliko Tarnovo piirkonnas.
                                          
                                       
                           2.   Kreeka
                     
                     Järgmised Kreeka piirkonnad:
                     
                                 —
                              
                              
                                 Joonia saarte piirkond, välja arvatud Kérkyra piirkonnaüksus;
                              
                           
                                 —
                              
                              
                                 Põhja-Egeuse piirkond, välja arvatud Limnose piirkonnaüksus;
                              
                           
                                 —
                              
                              
                                 Lõuna-Egeuse piirkond;
                              
                           
                                 —
                              
                              
                                 Kreeta piirkond.
                              
                           II OSA
                     „Nakkusega tsoonid“
                     1.   Kreeka
                     
                     
                              
                                 A.
                              
                              
                                 Järgmised Kreeka piirkonnad:
                                 
                                             —
                                          
                                          
                                             Atika piirkond;
                                          
                                       
                                             —
                                          
                                          
                                             Kesk-Kreeka piirkond;
                                          
                                       
                                             —
                                          
                                          
                                             Kesk-Makedoonia piirkond;
                                          
                                       
                                             —
                                          
                                          
                                             Ida-Makedoonia ja Traakia piirkond;
                                          
                                       
                                             —
                                          
                                          
                                             Ípeirose piirkond;
                                          
                                       
                                             —
                                          
                                          
                                             Peloponnesose piirkond;
                                          
                                       
                                             —
                                          
                                          
                                             Tessaalia piirkond;
                                          
                                       
                                             —
                                          
                                          
                                             Lääne-Kreeka piirkond;
                                          
                                       
                                             —
                                          
                                          
                                             Lääne-Makedoonia piirkond.
                                          
                                       
                           
                              
                                 B.
                              
                              
                                 Järgmised Kreeka piirkonnaüksused:
                                 
                                             —
                                          
                                          
                                             Limnose piirkonnaüksus;
                                          
                                       
                                             —
                                          
                                          
                                             Kérkyra piirkonnaüksus.
                                          
                                       
                           2.   Bulgaaria
                     
                     Kogu Bulgaaria territoorium, välja arvatud I osas loetletud piirkonnad.
                  
               “